2.2 ลักษณะการประกอบธุรกิจ

(1) ประวัติความเป็นมา

บริษัท สัมมากร จำกัด (มหาชน) ประกอบธุรกิจพัฒนาอสังหาริมทรัพย์
ประเภทบ้านจัดสรรเพื่อการอยู่อาศัยในเขตกรุงเทพมหานคร และปริมณฑล
ส่วนใหญ่เป็นบ้านเดี่ยวพร้อมที่ดิน นโยบายของบริษัท
คือการจัดสรรเพื่อขายแก่ผู้มีรายได้ระดับปานกลาง โดยเริ่มโครงการจัดสรรมาตั้งแต่ปี 2517 ในปี
2549 บริษัทมี โครงการที่อยู่ระหว่างดำเนินการ 8 โครงการด้วยกัน
และมีเป้าหมายที่จะเปิดตัวต้นปี 2551 อีก 1โครงการ

(2) การประกอบธุรกิจ

(ก) ภาพรวมการประกอบธุรกิจ

ลักษณะการประกอบธุรกิจของบริษัทจะมุ่งเน้นการสร้างบ้านจัดสรรเป็นชุมชนขนาดกลางมีจำนวนตั้งแต่
200 หลังคาเรือนขึ้นไปจนถึง 500 หลังคาเรือน ซึ่งปัจจุบันโครงการดังกล่าว มีอยู่ 7 โครงการ
คือ สัมมากรรังสิต คลอง 2 ,สัมมากรรังสิต คลอง 7, สัมมากรนิมิตใหม่, สัมมากรมีนบุรีโครงการ
1, สัมมากรมีนบุรีโครงการ 2 สัมมากรนครอินทร์ และสัมมากรราชพฤกษ์
ส่วนโครงการที่เป็นชุมชนขนาดใหญ่มีจำนวนผู้อยู่อาศัยมากกว่า 3,000 หลังคาเรือน มีอยู่ 1
โครงการ คือ สัมมากรบางกะปิ ส่วนโครงการที่จะเปิดตัวใหม่อยู่ที่ถนนรามคำแหง มีจำนวน 140
หลังคาเรือน

(ข) นโยบายการดำเนินธุรกิจ

• บริษัทฯมีนโยบายการดำเนินธุรกิจเพื่อการอยู่อาศัยในลักษณะบ้านจัดสรรเป็นหลัก
โดยมีลูกค้ากลุ่มเป้าหมาย คือ
ผู้มีรายได้ระดับปานกลางที่มีความสามารถซื้อบ้านและที่ดินในระดับราคา 2 - 5 ล้านบาท
ขึ้นอยู่กับทำเล สถานที่ตั้ง และสภาพแวดล้อมของโครงการเป็นสำคัญ

• แต่ละโครงการมีแบบบ้านให้ลูกค้าเลือกไม่น้อยกว่า 4 - 5 แบบ
โดยบริษัทฯจะสร้างบ้านตามความต้องการของลูกค้า มีทั้งบ้านที่สร้างตามการจอง บ้านสร้างก่อนขาย
และบ้านที่สร้างเสร็จพร้อมขาย เพื่อให้ลูกค้าได้เลือกสรรตามความเหมาะสมและตามความต้องการ
บ้านแต่ละหลังใช้เวลาในการก่อสร้างประมาณ 6 - 10 เดือน

• บริษัทฯมีนโยบายสร้างบ้านจัดสรรในเขตกรุงเทพมหานครและปริมณฑล เช่น จังหวัดนนทบุรี
และปทุมธานี ในทำเลที่ดีมีศักยภาพ สาธารณูปโภคพร้อม การคมนาคมสะดวก
เพื่อตอบสนองความต้องการที่อยู่อาศัยของผู้บริโภค โดยเฉพาะในปี 2551
จะมีการพัฒนาโครงการใหม่และขยายโครงการเดิม เพื่อให้
กิจการของบริษัทฯมีการเจริญเติบโตต่อเนื่องอย่างมีคุณภาพ
รวมทั้งได้มีการพิจารณาจัดทำโครงการเสริมเพื่อเพิ่มรายได้ประเภทค่าเช่าให้มากขึ้น
โดยนำที่ดินด้านหน้าโครงการให้บริษัทอื่นเช่าก่อสร้าง Community Mall
ซึ่งถือว่าเป็นประโยชน์ต่อชุมชนและเพิ่มรายได้ค่าเช่าให้กับบริษัทฯอีกด้วย

• คุณภาพและมาตรฐานของบ้าน บริษัทฯถือเป็นเรื่องสำคัญที่จะต้องให้ความเอาใจใส่ดูแลเป็นพิเศษ
นอกเหนือจากการดูแลสภาพแวดล้อมโครงการ และงานบริการหลังการขาย
เพื่อสร้างความพึงพอใจให้กับลูกค้าและผู้อยู่อาศัย
เพราะลูกค้าเดิมของบริษัทฯมีส่วนสำคัญอย่างมากในการแนะนำและชักชวนให้เพื่อนฝูง
ญาติมิตรมาเป็นลูกค้าใหม่ของบริษัทฯ เพิ่มขึ้นในภายหน้า

• บริษัทฯมีเป้าหมายที่จะพัฒนากิจการของบริษัทให้เจริญเติบโตอย่างยั่งยืนและมั่นคง
โดยให้ผลตอบแทนในอัตราที่เหมาะสมแก่ผู้ถือหุ้นและผู้เกี่ยวข้องทุกฝ่าย จึงได้มีแผนการพัฒนาองค์กร
พัฒนาบุคลากร และพัฒนาผลิตภัณฑ์อย่างต่อเนื่อง
โดยเน้นคุณภาพสินค้าด้วยการเพิ่มประสิทธิภาพของบุคลากรและกระบวนการผลิต
และจะผลิตสินค้าที่ตรงตามความต้องการของตลาดโดยมีต้นทุนต่ำ เพื่อสามารถ
แข่งขันกับผู้ผลิตรายอื่นได้

การพัฒนาองค์กร 

องค์กรต้องมีการปรับปรุงและพัฒนาตลอดเวลา ต้องมีกระบวนการเรียนรู้และปรับตัวให้ทันยุคทัน สมัย
และทันกระแสของการเปลี่ยนแปลง ประการสำคัญต้องเป็นองค์กรที่มีเป้าหมายชัดเจน
พนักงานทุกคนมีความเข้าใจและพร้อมปฏิบัติเพื่อความสำเร็จขององค์กร
มีการใช้กระบวนการของระบบ BALANCE SCORECARD เป็นตัววางเป้าหมาย
และกำหนดทิศทางในการพัฒนา รวมทั้งเป็นหลักในการวัดประสิทธิภาพและความสำเร็จขององค์กร
พร้อมกันไปด้วย

 

 การพัฒนาบุคลากร 

ทรัพยากรบุคคลถือเป็นปัจจัยอันสำคัญอย่างยิ่งต่อความสำเร็จขององค์กร
บริษัทฯให้ความสำคัญในการพัฒนาบุคลากรให้มีความรู้ความสามารถและมีศักยภาพสูง
บุคลากรที่ดีถือเป็นทรัพยากรที่มีค่าของบริษัท
เพราะผลงานของบุคลากรที่มีคุณภาพจะช่วยลดความสูญเสีย ลดต้นทุนการผลิต ลดค่าใช้จ่าย
และเพิ่มขีดความสามารถในการแข่งขันให้สูงขึ้น

บริษัทฯมีเป้าหมายในการส่งเสริมการเรียนรู้ พัฒนาความคิดและเพิ่มพูนความเข้าใจให้บุคลากร
ทุกคน
เพื่อบุคลากรสามารถกำหนดเป้าหมายในการทำงานให้มีความสอดคล้องกับกลยุทธ์และเป้าหมายรวมขององค์กร
และหน่วยงานก็สามารถประเมินศักยภาพของบุคลากรแต่ละคนได้

การจะมีทรัพยากรบุคคลที่มีคุณภาพจำเป็นจะต้องมีโครงการฝึกอบรมและพัฒนาบุคลากรอย่างต่อเนื่องเหมาะสม
เพื่อให้บุคลากรเป็นผู้ที่มีความรู้ มีความเข้าใจ มีคุณธรรม มีความสามารถ
รู้จักการทำงานเป็นทีมและมีความรับผิดชอบในการปฏิบัติงานตามภาระหน้าที่ของตน
ซึ่งจะเป็นปัจจัยสำคัญในการผลักดันให้กิจการของบริษัทมีความเจริญก้าวหน้าได้ทันกับกระแสของการเปลี่ยนแปลงในโลกธุรกิจและตอบสนองความต้องการของผู้บริโภคในโลกของการแข่งขันได้อย่างมั่นคงและยังยืนตลอดไป

(3) โครงสร้างรายได้

โครงสร้างรายได้ ประกอบด้วยรายได้การขายบ้านและที่ดิน เป็นหลัก ในปี 2550 มีสัดส่วนร้อยละ
91.02 ของรายได้รวม นอกจากนั้นก็มีรายได้จากการจำหน่ายน้ำมัน รายได้จากการบริการ
รายได้จากการให้เช่าและรายได้อื่น โครงสร้างรายได้ในรอบ 3 ปี ที่ผ่านมามีสัดส่วนดังนี้

โครงสร้างรายได้เปรียบเทียบ 3 ปี

+---------------+-------+-------+---------+-------+---------+-------+
| ประเภทรายได้   | 2550  |       | 2549    |       | 2548    |       |
+---------------+-------+-------+---------+-------+---------+-------+
| หน่วย : ล้านบาท | รายได้ | สัดส่วน | รายได้   | สัดส่วน | รายได้   | สัดส่วน |
+---------------+-------+-------+---------+-------+---------+-------+
| กา            | 5     | 9     | 565.21  | 9     | 648.46  | 8     |
| รขายบ้านและที่ดิน | 88.68 | 1.02% |         | 0.58% |         | 8.50% |
+---------------+-------+-------+---------+-------+---------+-------+
| การบริการ      | 24.16 | 3.73% | 23.36   | 3.74% | 19.50   | 2.66% |
+---------------+-------+-------+---------+-------+---------+-------+
| การจําหน่ายน้ำมัน | -     | -     | 3.66    | 0.59% | 38.43   | 5.25% |
+---------------+-------+-------+---------+-------+---------+-------+
| ราย           | 33.93 | 5.25% | 31.79   | 5.09% | 26.30   | 3.59% |
| ได้จากการให้เช่า |       |       |         |       |         |       |
|               |       |       |         |       |         |       |
| และรายได้อื่น    |       |       |         |       |         |       |
+---------------+-------+-------+---------+-------+---------+-------+
| รวมรายได้      | 6     | 100%  | 624.02  | 100%  | 732.69  | 100%  |
|               | 46.77 |       |         |       |         |       |
+---------------+-------+-------+---------+-------+---------+-------+